Apstiprināts:

iepirkuma komisijas sēdē

2017.gada 6.oktobrī

ar protokolu Nr.1

Iepirkums Publisko iepirkumu likuma 9.panta kārtībā

**“Kancelejas preču iegāde Nodarbinātības valsts aģentūrai”**

**NOLIKUMS**

Iepirkuma identifikācijas Nr. NVA 2017/23

**Rīgā**

**2017**

**I VISPĀRĪGĀ INFORMĀCIJA**

1. **Iepirkuma identifikācijas numurs**:

 NVA 2017/23

1. **Pasūtītājs un tā rekvizīti**:

Nodarbinātības valsts aģentūra

Reģ.Nr.90001634668

Adrese: K.Valdemāra iela 38 k-1, Rīga, LV-1010

Mājas lapas adrese: [www.nva.gov.lv](http://www.nva.gov.lv)

1. **Pasūtītāja kontaktpersona:**

Artis Zaļūksnis

e-pasts: Artis.Zaluksnis@nva.gov.lv

Informācijas apmaiņa starp Nodarbinātības valsts aģentūru (turpmāk – Pasūtītājs) un pakalpojuma sniedzēju (turpmāk – Ieinteresētais piegādātājs vai Pretendents) notiek rakstveidā pa pastu vai elektroniski, izmantojot kontaktpersonas elektronisko pasta adresi. Kontaktpersona iepirkuma procedūras laikā sniedz tikai organizatoriska rakstura informāciju.

1. **Iepirkuma priekšmets:**
	1. Kancelejas preču iegāde Nodarbinātības valsts aģentūrai.
	2. CPV kods: 30192700-8 (Kancelejas preces).
2. **Līguma izpildes laiks un vieta:**
	1. Paredzamais līguma izpildes termiņš – 24 mēneši no līguma parakstīšanas brīža vai

līdz līguma summas apguvei.

5.2. Līguma izpildes vieta – Latvijas Republika.

6. **Iespējas iepazīties un saņemt nolikumu:**

6.1. Ieinteresētais piegādātājs ar nolikumu un tā pielikumiem, kas ir nolikuma neatņemamas sastāvdaļas, var iepazīties un tos lejupielādēt Pasūtītāja mājas lapā www.nva.gov.lv sadaļā “Iepirkumi”. Jautājumu vai nolikuma grozījumu gadījumā norādītajā mājas lapā iepirkuma komisija ievietos papildu informāciju.

6.2. Ieinteresētais piegādātājs uzņemas atbildību sekot līdzi turpmākajām izmaiņām iepirkuma dokumentācijā, kā arī iepirkuma komisijas sniegtajām atbildēm uz Ieinteresēto piegādātāju jautājumiem, kas tiek publicēti Pasūtītāja mājas lapā.

6.3. Pasūtītājs sniegs atbildes uz Ieinteresēto piegādātāju uzdotajiem jautājumiem un sniegs papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, ja Ieinteresētie piegādātāji būs uzdevuši jautājumus vai pieprasījuši papildu informāciju, ne vēlāk kā triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Atbildes uz Ieinteresētā piegādātāja uzdotajiem jautājumiem tiks ievietotas Pasūtītāja mājaslapā www.nva.gov.lv sadaļā – Iepirkumi, kā arī nosūtītas uz Ieinteresētā piegādātāja norādīto elektroniskā pasta adresi.

6.4. Ar nolikumu un tā pielikumiem (papīra formātā), kuri ir nolikuma neatņemamas sastāvdaļas, var iepazīties katru darba dienu no 8:30 līdz 12:00 un no 12:30 līdz 17:00 Pasūtītāja telpās: K.Valdemāra ielā 38 k-1, iepriekš piesakoties pie nolikuma 3.punktā norādītās kontaktpersonas.

7. **Piedāvājuma iesniegšanas vieta, datums, laiks un kārtība:**

7.1. Pretendentam piedāvājums jāiesniedz ne vēlāk kā līdz **2017.gada 17.oktobra plkst.10:00**.

7.2. Piedāvājuma iesniegšanas vieta: K.Valdemāra ielā 38 k-1, Rīgā, LV-1010, piedāvājumu ievietojot 1.stāva foajē novietotajā pasta kastē, Pasūtītāja darba laikā: katru darba dienu no 8:30 līdz 17:00 vai nosūtot pa pastu ierakstītā sūtījumā. Nosūtot piedāvājumu pa pastu, Pretendents uzņemas atbildību par piedāvājuma saņemšanu līdz nolikuma 7.1.apakšpunktā norādītajam termiņam nolikumā norādītajā vietā. Piedāvājumi pēc nolikumā norādītā iesniegšanas termiņa netiks pieņemti, un pa pastu saņemtie piedāvājumi netiks atvērti un tiks nosūtīti atpakaļ Pretendentam neatvērti.

7.3. Piedāvājumu Pretendents var iesniegt par visu iepirkuma priekšmeta apjomu. Pretendents var iesniegt tikai vienu piedāvājuma variantu.

7.4. Pretendentam pilnībā jāsedz piedāvājuma sagatavošanas un iesniegšanas izmaksas.

## II PRASĪBAS ATTIECĪBĀ UZ PIEDĀVĀJUMA NOFORMĒJUMU UN IESNIEGŠANU

1. Pretendents sagatavo un iesniedz piedāvājumu saskaņā ar nolikumā izvirzītajām prasībām.
2. Pretendentam jāiesniedz viens piedāvājuma oriģināls un viena piedāvājuma kopija (papīra formātā). Uz piedāvājuma oriģināla attiecīgi norāda atzīmi “ORIĢINĀLS” un kopijas attiecīgi norāda atzīmi “KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
3. Piedāvājums Pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu un Pretendenta zīmoga (spiedoga) (ja tāds ir) nospiedumu apliecina Pretendenta pārstāvis.
4. Piedāvājums iesniedzams vienā aizlīmētā iepakojumā, uz kura jānorāda:

11.1. pasūtītāja nosaukums un adrese;

11.2. Pretendenta nosaukums, reģistrācijas numurs, adrese, tālrunis, kontaktpersona un elektroniskā pasta adrese;

11.3. atzīme “Piedāvājums iepirkumam “Kancelejas preču iegāde Nodarbinātības valsts aģentūrai”, iepirkuma identifikācijas Nr. NVA 2017/22”.

1. Piedāvājumam jābūt latviešu valodā. Dokumentiem svešvalodā jāpievieno notariāli vai Pretendenta pārstāvja apliecināts tulkojums latviešu valodā.
2. Piedāvājuma oriģinālā esošās kopijas jāapstiprina atbilstoši Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”.
3. Iesniegtajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
4. Piedāvājums jāparaksta Pretendenta pārstāvim, kuram ir Pretendenta pārstāvības tiesības (atbilstoši ierakstiem komercreģistrā), vai tā pilnvarotai personai, kvalifikācijas dokumentu paketē pievienojot pilnvaru.
5. Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku Pretendenta līdzdalību iepirkumā.
6. Iesniegtie piedāvājumi ir Pasūtītāja īpašums un netiek atdoti atpakaļ Pretendentiem, izņemot nolikuma 7.2.apakšpunktā minētajā gadījumā.
7. Pirms nolikuma 7.1.apakšpunktā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III** **Nosacījumi Pretendenta dalībai**

 **IEPIRKUMĀ un IESNIEDZAMIE DOKUMENTI**

1. **Nosacījumi Pretendenta dalībai iepirkumā:**
	1. Pretendents ir reģistrēts normatīvajos aktos noteiktajā kārtībā.
	2. uz Pretendentu neattiecas Publisko iepirkumu likuma 9.panta astotās daļas nosacījumi;
	3. Pretendents iepriekšējo trīs gadu (skaitot līdz piedāvājumu iesniegšanas termiņam) laikā ir veicis vismaz trīs līdzīga apjoma kancelejas preču piegādes ar kopējo līgumcenu ne mazāk kā 10 000 *euro* bez pievienotās vērtības nodokļa, t.sk., vismaz viens piegādes līgums ir bijis saistīts ar piegādēm ārpus Rīgas pilsētas administratīvās teritorijas. Ja Pretendents ir personu grupa, tad personu grupas dalībniekiem kopā jāatbilst šajā punktā noteiktajai prasībai.
	4. Ja Pretendents plāno piesaistīt apakšuzņēmējus, tad tie ir piesaistāmi saskaņā ar Publisko iepirkumu likuma 63.panta noteikumiem.
2. Lai novērtētu Pretendenta kvalifikācijas atbilstību paredzamā iepirkuma līguma izpildes prasībām, Pretendentam **jāiesniedz šādi dokumenti**:
	1. pieteikums par dalību iepirkumā (1.pielikums);
	2. tehniskais un finanšu piedāvājums (2.pielikums);
	3. Pretendenta pieredzes apraksts, kurā jānorāda informācija par sniegtajiem pakalpojumiem saskaņā ar nolikuma 19.3.apakšpunkta prasību (3.pielikums);
	4. vismaz trīs atsauksmes, kurās norādīta 19.3.apakšpunktā minētā informācija;
3. Pretendents ir atbildīgs par sniegto ziņu patiesumu. Iepirkuma komisija ir tiesīga pārbaudīt Pretendenta sniegto ziņu patiesumu. Ja iepirkuma komisija, pārbaudot Pretendenta jebkuras sniegtās ziņas, konstatēs, ka tās neatbilst patiesībai, Pretendents no tālākas līdzdalības iepirkumā vai tā daļā tiks izslēgts.

**IV TEHNISKAIS UN FINANŠU PIEDĀVĀJUMS**

1. Pretendentam tehniskais un finanšu piedāvājums ir jāsagatavo un jāiesniedz atbilstoši Nolikuma pielikumā esošajai tehniskā un finanšu piedāvājuma veidlapai veicot ierakstus.
2. Cenā jāiekļauj visi ar pakalpojuma sniegšanu saistītie izdevumi (darbaspēka izmaksas, nodokļi un nodevas, administratīvās izmaksas, transporta izdevumi, visa veida sakaru izmaksas u.c., izņemot pievienotās vērtības nodokli (PVN)). Papildu izmaksas līguma darbības laikā netiks pieļautas. Cena jānorāda *euro* bez PVN ar divām zīmēm aiz komata.
3. Tehnisko un finanšu piedāvājumu paraksta nolikuma 15.punktā noteiktajā kārtībā.

**V PIEDĀVĀJUMU VĒRTĒŠANA**

1. Tiks salīdzināti un vērtēti tikai tie piedāvājumi, kas iesniegti nolikumā paredzētajā kārtībā, termiņā un būs aizpildīti atbilstoši nolikuma prasībām.
2. Piedāvājumu vērtēšana notiks šādā kārtībā:
	1. iepirkuma komisija vērtē Pretendenta piedāvājuma noformējuma atbilstību nolikuma prasībām. Ja iepirkuma komisija vērtēšanas procesā konstatē tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu vai radīt šaubas par iepirkumu komisijas darbu, Pretendents no līdzdalības iepirkumā var tikt izslēgts;
	2. iepirkuma komisija vērtē Pretendenta atbilstību nolikuma III sadaļā “Nosacījumi Pretendenta dalībai iepirkumā un iesniedzamie dokumenti” izvirzītajām kvalifikācijas prasībām, kā arī to, vai ir iesniegti visi nolikuma 20.punkta apakšpunktos norādītie dokumenti. Pretendents var tikt izslēgts no turpmākās dalības iepirkumā un piedāvājums tālāk netiek vērtēts, ja nav iesniegts kāds no nolikumā norādītajiem dokumentiem, to saturs neatbilst nolikuma prasībām vai tiek konstatēts, ka Pretendents neatbilst nolikuma prasībām;
	3. iepirkuma komisija pārbauda, vai Pretendenta tehniskā un finanšu piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem iepirkuma komisija informēs Pretendentu.
3. Ja iepirkuma komisijai radīsies šaubas, ka Pretendenta piedāvājums ir uzskatāms par nepamatoti lētu piedāvājumu, iepirkuma komisija pieprasīs Pretendentam rakstveidā paskaidrojumus par piedāvāto līgumcenu.
4. Iepirkuma komisija var pieņemt lēmumu par iepirkuma pārtraukšanu vai izbeigšanu bez rezultāta, ja nav saņemts neviens piedāvājums vai nav saņemts neviens nolikuma vai tehniskajai specifikācijai atbilstošs piedāvājums, kā arī citos gadījumos saskaņā ar Publisko iepirkumu likumu.
5. Iepirkuma komisija nepieciešamības gadījumā lūgs Pretendentiem vai kompetentajām institūcijām papildināt vai izskaidrot piedāvājumā ietvertos dokumentus.
6. Iepirkuma komisija veiks Publiskā iepirkuma likuma 9. panta astotajā daļā noteikto Pretendentu (Latvijā reģistrētam) izslēgšanas nosacījumu pārbaudi, ievērojot Publiskā iepirkuma likuma 9. panta devītajā, desmitajā, vienpadsmitajā un divpadsmitajā daļā noteikto kārtību, pārbaudīs tikai attiecībā uz Pretendentu, kuram būtu piešķiramas līguma slēgšanas tiesības.
7. Lai pārbaudītu ārvalstīs reģistrētu Pretendentu un Pretendentu, kuru pastāvīgā dzīvesvieta ir ārvalstīs, kuram būtu piešķiramas līguma slēgšanas tiesības, atbilstību Publisko iepirkumu likuma 9.panta devītās daļas 2.punktā noteiktajām prasībām, iepirkuma komisija lūgs, lai Pretendents desmit darba dienu laikā iesniedz attiecīgās ārvalsts kompetentās institūcijas izziņu, kas apliecina, attiecīgo nosacījumu neattiecināmību uz Pretendentu. Ja Pretendents noteiktajā termiņā neiesniegs minēto izziņu, tas tiks izslēgts no dalības iepirkumā.
8. Iepirkuma komisija ar lēmumu par uzvarētāju iepirkumā atzīs Pretendentu, kurš izraudzīts atbilstoši nolikumā noteiktajām prasībām un kritērijiem un nav izslēdzams no dalības iepirkumā saskaņā ar Publisko iepirkumu likuma 9. panta astoto daļu, ar viszemāko kopējo piedāvāto vienas vienības summu.
9. Iepirkuma komisija var pieņemt lēmumu par iepirkuma pārtraukšanu, ja tam ir objektīvs pamatojums.

**VI LĪGUMISKIE NOSACĪJUMI**

1. Pasūtītājs iepirkuma līgumu ar iepirkuma uzvarētāju (turpmāk – Izpildītājs) slēdz, pamatojoties uz nolikumu, tā pielikumiem un Izpildītāja piedāvājumu.
2. Pasūtītājs kancelejas preces pieprasa pēc vajadzības un negarantē to pieprasījumu pilnā plānotajā apjomā.
3. Līguma darbības laikā Izpildītājs ir tiesīgs mainīt kancelejas preču kodus, ražotājus un tehniskajā specifikācijā noteiktos parametrus uz līdzvērtīgu vai augstākas kvalitātes preci.
4. Pasūtītājam ir tiesības nepieņemt Izpildītāja piegādātās preces un neparakstīt kancelejas preču pieņemšanas-nodošanas aktu, ja tās neatbilst tehniskajā specifikācijā noteiktajām prasībām vai Pasūtītāja veiktajam pasūtījumam.
5. Kancelejas preču piegāde tiek veikta 10 dienu laikā no Pasūtītāja rakstveida pieprasījuma saņemšanas. Kancelejas preču piegāde jāveic uz Pasūtītāja norādītajām struktūrvienības adresēm (4.pielikums).
6. Pasūtītājs Līguma darbības laikā ir tiesīgs mainīt piegādes (Pasūtītāja struktūrvienību) adreses, nemainot administratīvo teritoriju.
7. Maksājumu par precēm Pasūtītājs veic 15 darba dienu laikā pēc Izpildītāja rēķina saņemšanas, kam ir pievienots Pušu pārstāvju parakstīts preču pieņemšanas - nodošanas akts vai preču pavadzīme – rēķins par kancelejas preču saņemšanu.
8. Par katru nokavēto kancelejas preču piegādes darba dienu (preču pavadzīmes – rēķina vai kancelejas preču nodošanas - pieņemšanas akta parakstīšanas datums) sākot ar nākamo darba dienu no līgumā noteiktajiem termiņiem, Izpildītājs maksā līgumsodu 0,1 % apmērā no pasūtījuma summas, saskaņā ar izrakstīto rēķinu par līgumsodu. Izpildītājam piemēroto līgumsodu summa nevar pārsniegt 10 % no pasūtījumā norādītās kopējās kancelejas preču vērtības.
9. Katra no pusēm ir atbildīga par zaudējumiem, kas otrai pusei radušies tās darbinieku vai pilnvaroto personu darbības vai bezdarbības rezultātā.
10. Grozījumus iepirkuma līgumā izdara ievērojot Publisko iepirkumu likuma 61.panta noteikumus.

**VIII CITA INFORMĀCIJA**

1. Iepirkumu komisija saziņai ar Pretendentu var izmantot elektroniskā pasta saraksti, parakstot pieprasījuma dokumentus ar drošu elektronisko parakstu. Pasūtītājs neatbild par riskiem, kas var iestāties, ja Pretendents nav sekojis elektroniskā pasta sūtījumiem elektroniskā pasta adresē, kas norādīta pieteikuma veidlapā pēc piedāvājuma iesniegšanas.

**IX PIELIKUMI**

* + - 1. Pieteikuma veidlapa uz divām lapām.
			2. Tehniskais un finanšu piedāvājums uz 14 lapām.
			3. Pretendenta pieredzes apraksts uz vienas lapas.
			4. Pasūtītāja struktūrvienību adrešu saraksts uz divām lapām.